Peste 1.300 de persoane din județul Timiș, diagnosticate cu infecție respiratorie acută severă
În intervalul 11 – 18 martie, 17 timișeni au fost confirmați COVID-19, dintre care cinci cu vârsta sub 18 ani, după efectuarea a 507 teste, dintre care 472 de tip rapid.
De asemenea, 1.346 de persoane din județul Timiș au fost diagnosticate cu infecție respiratorie acută severă, dintre care 48 au necesitat internare în spital. Alte 172 de persoane au prezentat pneumonii, 104 fiind spitalizați.
De asemenea, 30 de timișeni au fost diagnosticați cu gripă, cinci fiind internați pentru tratament într-o unitate sanitară.
CITEȘTE ȘI: Grevă de avertisment la Poșta Română miercuri dimineața, următorul pas va fi greva generală
Răcirea bruscă a vremii după un început de martie, neobișnuit de cald ar putea duce la creșterea numărului de îmbolnăviri, susțin specialiștii. Schimbările de temperatură au un impact negativ asupra organismului, slăbind sistemul imunitar.
De aceea este recomandat ca în această perioadă să se acorde o atenție sporită măsurilor de prevenție.
O alimentație bogată în fructe și legume, bogate în vitamine și minerale, îmbrăcămintea adecvată, evitarea locurilor aglomerate sau purtarea măștilor de protecție sunt câteva dintre metodele prin care putem ține boala la distsnță.